CONTRACT DE SPONSORIZARE
                                                           Nr. ........../...........................
I. PARȚILE CONTRACTANTE

1.1. ...................................................................................., cu sediul social în ..................................., județ/sector ............................................, Str. ....................................................................................., nr. ................, bl. ........................., sc. .............., et. ..............., ap. .............., înregistrată la Registrul Comerțului cu nr. .................................................., având cod fiscal ................................................, reprezentată legal de ........................................................., telefon .........................................., email .............................................., având funcția de ........................................., în calitate de SPONSOR
și
1.2. ASOCIAȚIA M.A.M.E., cu sediul social în București, Sector 1, Str. Maica Alexandra nr. 30, cod fiscal CIF 25454339, înregistrată în Registrul Asociațiilor și Fundațiilor cu nr. 45/07.04.2009, în Registrul ANAF cu nr. 294542/16.04.2019, acreditată ca furnizor de servicii sociale cu certificat emis MMJS, seria LF nr. 0000881/18.10.2023, cont bancar deschis la Banca Comercială Română, IBAN RO32RNCB0087144480490001, având sediul secundar și adresa de corespondență în București, Sector 1, Str. Elena Clucereasa Nr. 49A, CP 011551, reprezentată legal de Maria Culescu, având funcția de Președinte fondator, telefon 0735.163.777, email: office@asociatiamame.com, în calitate de BENEFICIAR,

au convenit să încheie prezentul contract de sponsorizare, cu respectarea următoarelor clauze:

II. OBIECTUL CONTRACTULUI

2.1. Prin prezentul contract SPONSORUL acordă BENEFICIARULUI suma de ......................... lei pentru a susține financiar activitatea derulată de Asociația M.A.M.E. în beneficiul copiilor diagnosticați cu afecțiuni grave din România. 
2.2. Suma oferită prin acest contract va fi utilizată exclusiv pentru acoperirea cheltuielilor cu activitatea mai sus menționată.

III. MODALITATEA DE PLATĂ
3.1. Plata se va face prin virament bancar în contul BENEFICIARULUI, titular cont Asociația M.A.M.E., Cont IBAN: RO32RNCB0087144480490001, deschis la Banca Comercială Română. 
IV. DURATA CONTRACTULUI
4.1. Sponsorizarea este unică şi va fi pusă la dispoziția beneficiarului după semnarea contractului.
4.2. Contractul este valabil de la data semnării acestuia până la data de 31.12.2026. 
V. OBLIGAȚIILE SPONSORULUI
5.1. Sponsorul se obligă să vireze suma de bani precizată la art. 2.1. în contul BENEFICIARULUI.

5.2. Sponsorul poate să aducă la cunoştința publicului sponsorizarea prin modalitățile pe care le consideră adecvate pentru promovarea numelui, a mărcii sau a imaginii sale. 
5.3. Sponsorul garantează că finanțează și funcționează în mod legal și că nu există niciun impediment de natură juridică sau de orice fel, pentru încheierea acestui contract.

VI. OBLIGAȚIILE BENEFICIARULUI
6.1. Beneficiarul poate să aducă la cunoştință publicului sponsorizarea prin promovarea numelui, a mărcii sau a imaginii sponsorului într-un mod care să nu lezeze, direct sau indirect, prestigiul acestuia, activitatea sponsorizată, bunele moravuri sau ordinea şi liniştea publică. El acceptă, totodată, să fie menționat în comunicările de natură publicitară realizate de sponsor, cu condiția agreării comunicărilor de către ambele părți.
6.2. Beneficiarul se obligă să folosească sumele acordate de către Sponsor în scopul pentru care au  fost destinate şi să țină la curent Sponsorul cu modul în care au fost utilizate fondurile primite.
6.3. Beneficiarul garantează că are servicii licențiate și funcționează în mod legal și că nu există niciun impediment de natură juridică sau de orice fel, pentru încheierea acestui contract. 

VII. PRELUCRAREA DATELOR CU CARACTER PERSONAL

7.1. Părțile se obligă să prelucreze datele cu caracter personal obținute în virtutea executării prezentului contract cu respectarea principiilor prevăzute de legislația în materie de protecția datelor (principiul legalității, echității, transparenței, exactității, responsabilității, limitării legate de scop și de stocare). În sensul dispozițiilor prezentului contract, datele care fac obiectul prelucrării se pot referi la: nume, prenume, funcție, adresă de e-mail, număr de telefon.
7.2. Scopul prelucrării datelor este reprezentat de executarea dispozițiilor prezentului contract. Prelucrarea nu poate fi extinsă la alte scopuri, cu excepția cazului în care Părțile convin în mod expres sau există o obligație legală care dă dreptul Părții să prelucreze datele.
7.3. Părțile se obligă să păstreze confidențialitatea datelor cu caracter personal. Fiecare dintre acestea garantează că accesul la datele care fac obiectul prelucrării va fi permis doar angajaților responsabili de respectiva relație contractuală. 

7.4. Fiecare dintre Părți se obligă să implementeze măsuri rezonabile de siguranță fizică, tehnică și administrativă astfel încât să preîntâmpine incidente ca pierderea, folosirea inadecvată, accesul neautorizat, dezvăluirea, alterarea sau distrugerea datelor cu caracter personal. În eventualitatea unui incident privind prelucrarea datelor, fiecare dintre Părți trebuie să notifice celeilalte acest lucru în termen de 24 ore. 

7.5. Oricare dintre Părți se obligă să nu comunice date personale transmise de cealaltă Parte către orice terț cu următoarele excepții (i) există temei legal sau (ii) există temei contractual și Partea și-a exprimat acordul. 

7.6. La încetarea relației contractuale, Părțile se obligă să înceteze prelucrarea datelor cu caracter personal, cu excepția cazurilor în care (i) o obligație legală impune prelucrarea în continuare sau (ii) exercitarea unor drepturi în instanță și/sau în fața autorităților statului cu atribuții de control, situații în care Părțile vor fi ținute în continuare la respectarea confidențialității. 

VIII. CLAUZE FINALE
8.1.  Modificarea prezentului contract se face numai prin act adițional încheiat între părțile contractante.
Prezentul contract reprezintă voința părților şi se încheie la data de ......................., în două exemplare, câte unul pentru fiecare parte.

SPONSOR,                                                                BENEFICIAR,
...............................................................                                 ASOCIAȚIA M.A.M.E.

...............................................................                                 Maria Culescu  
                                                                                                Președinte fondator

